Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 438/13/8803	Košice II, 25.11.2014
EEČ : 2-64-502-2014

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1 Trestného zákona číslo 140/1961 Zbierky zákonov v znení zákona číslo 448/2002 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

	V trestnej veci vedenej proti obv. XXXXX,  nar. XXXXX pre trestný čin podvodu podľa § 9 ods. 2, § 250 ods. 1 Trestného zákona účinného v čase spáchania skutku ktorého sa mal dopustiť tak, že:

-	spoločne s obvineným XXXXX uviedli do omylu spoločnosť XXXXX tak, že dňa 15.06.2001 uzatvoril obv. XXXXX v predajni XXXXX XXXXX na ul. XXXXX zmluvu o úvere č. 1098731657 na plávajúce podlahy v hodnote 18.229,-Sk (605,09 €) s dobou splácania 12 mesiacov a mesačnou splátkou 1.713,-Sk (56,86 €), pričom pri uzatváraní zmluvy uhradil priamu platbu vo výške 1.830,-Sk (60,74 €), pričom ďalšie splátky úveru neuhrádzal, ani nemal v úmysle uhradiť a pri podpise zmluvy predložil obv. XXXXX falošné potvrdenie o výške pracovného príjmu, ktoré mu zabezpečil obv. XXXXX , čím takto spôsobili spoločne XXXXX škodu vo výške 16.399,-Sk (544,35 €),

-	spoločne s obvinenou XXXXX uviedli do omylu spoločnosť XXXXX ul. XXXXX tak, že dňa 20.06.2001 uzatvorila XXXXX v predajni XXXXX na XXXXX zmluvu o úvere č. XXXXX na záhradný nábytok v hodnote 19.598,-Sk (662,48 €) s dobou splácania 24 mesiacov, pričom pri uzatváraní zmluvy uhradila priamu platbu vo výške 1.000,-SK (33,19 €),  pričom ďalšie splátky úveru neuhrádzala, ani nemala v úmysle uhradiť a pri podpise zmluvy predložila obv. XXXXX falošné potvrdenie o výške pracovného príjmu, ktoré jej zabezpečil obv. XXXXX, čím takto spôsobili spoločne XXXXX XXXXX škodu vo výške 18.958,-Sk (629,26 €),

lebo je trestné stíhanie neprípustné podľa § 9 odsek 1 písmeno d

Odôvodnenie:
	Uznesením policajného orgánu OO PZ XXXXX, sp. zn. XXXXX zo dňa 27.01.2003 a uznesením sp. zn. XXXXX zo dňa 27.01.2003 bolo podľa § 163 ods. 1 Trestného poriadku  vznesené obvinenie XXXXX pre trestný čin podvodu podľa § 9 ods. 2, § 250 ods. 1 Trestného zákona účinného v čase spáchania skutku, ktorého sa mal dopustiť tak, ako je to uvedené vo výrokovej časti tohto uznesenia. 

Vyšetrovateľ Okresného riaditeľstva PZ XXXXX, odboru kriminálnej polície dňa 24.11.2014 predložil na tunajšiu prokuratúru spisový materiál s návrhom na zastavenie trestného stíhania podľa § 215 ods. 1 písm. d/ Trestného poriadku s poukazom a ustanovenie § 9 ods. 1 písm. d/ Trestného poriadku proti obv. XXXXX  pre trestný čin podvodu podľa § 9 ods. 2, § 250 ods. 1 Trestného zákona účinného v čase spáchania skutku, pretože obvinený dňa 06.05.2013 zomrel.

Z úmrtného listu Matričného úradu mesta XXXXX XXXXX zo dňa 05.08.2013 na č.l. 287 vyšetrovacieho spisu je zrejmé, že obv. XXXXX  dňa 06.05.2013 zomrel.

V zmysle ustanovenia § 215 ods. 1 písm. d/ Trestného poriadku „Prokurátor zastaví  trestné stíhanie, ak je trestné stíhanie neprípustné podľa § 9 Trestného poriadku. V zmysle ustanovenia § 9 ods. 1 písm. d/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.“

        Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Igor Tokár
prokurátor